{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Statut Hrvatskog zavoda za javno zdravstvo"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"FRANJO GOLUBIĆ","XI. TAJNOST I ZAŠTITA PODATAKA, POSLOVNA I PROFESIONALNA TAJNA,\nČlanak 58.","Predlažem da se odrede u stavku 2. izmjene na način de se usklade sa odgovarajućim odredbama Zakona o tajnosti podataka, Zakona o zaštiti tajnosti podataka, odredbama Glave 8. i 9. koje su još uvijek na snazi, te odredbama odgovarajućih podzakonskih propisa. Isto tako potrebno je iste odredbe uskladiti i sa odredbama Zakona o pravu na pristup informacijama, posebno uvažavajući odredbe članka 15. i 16., a u kojim odredbama se navodi pravo na pristup određenim podacima javnog sektora. Vezano na naprijed navedeno predlažem da se odredba u  stavku 2., alineja 1. izmjeni na način da ista glasi: \"dokumenti koji su kao takvi određeni općim aktom Zavoda, a sukladno zakonskim i podzakonskim propisima\",  Vezano na naprijed navedeno predlažem da se alineja 5. briše kao nepotrebna i suprotna zakonskim propisima jer se općim aktom Zakoda, sukladno zakonskim propisima, decidirano moraju propisati svi akti, podaci i dokumenti koji se smatraju poslovnom, profesionalnom ili drugom tajnom.","Primljeno na znanje","Članak 58. mijenja se i glasi:\n„Članak 58.\nPoslovnu tajnu obvezni su čuvati svi radnici koji na bilo koji način saznaju za  ispravu ili podatak koji se smatra poslovnom tajnom.\n\nPoslovnom tajnom smatraju se:\n- dokumenti koje ravnatelj proglasi poslovnom tajnom\n- podaci koje nadležno tijelo kao povjerljive priopći Zavodu\n- mjere i način postupanja u slučaju nastanka izvanrednih okolnosti\n- podaci koji se odnose na poslove koji se obavljaju za potrebe oružanih snaga, policije ili drugih javnih tijela ukoliko su zaštićeni određenim stupnjem tajnosti\n- ponude za natječaj ili dražbu do donošenja odluke o odabiru\n- podaci koji su zakonom, drugim propisom ili općim aktom doneseni na temelju zakona utvrđeni tajnim podacima od posebnog gospodarskog značenja.\n\nIsprave i podatke koji predstavljaju poslovnu tajnu drugim osobama mogu priopćiti samo ravnatelj ili osoba koju on ovlasti.\n\nPovreda dužnosti čuvanja poslovne tajne predstavlja težu povredu radne obveze.“"]
[2,"FRANJO GOLUBIĆ","XII. OPĆI AKTI ,\nČlanak 61.","Predlažem da se sukladno mojem prijedlogu i obrazloženju za članak 64. izvrši dopuna u članku 61. stavak 4. na način da se se na kraju rečenice doda tekst: \"te će se objaviti u \"Narodnim novinama\" i internetskoj stranici Zavoda.\"","Prihvaćen","U članku 61. stavku 4. iza teksta „Statut se objavljuje“ dodaje se:  „u \"Narodnim novinama\", na mrežnoj stranici Zavoda te“, tako da sada članak 61. stavak 4. glasi : \n“Nakon dobivene suglasnosti ministra zdravstva, Statut se objavljuje u \"Narodnim novinama\", na mrežnoj stranici te na oglasnoj ploči Zavoda, a upisuje se u sudski registar kod Trgovačkog suda u Zagrebu.“"]
[3,"FRANJO GOLUBIĆ","XIV. PRIJELAZNE I ZAVRŠNE ODREDBE,\nČlanak 64.","Pošto je Hrvatski zavod za javno zdrastvo ustanova od javnog značaja čija djelatnost ima utjecaj na obveze i prava pravnih i fizičkih osoba na cijelom teritoriju RH, a ujedno ima i javne ovlasti, smatram i predlažem da se ovaj Statut, kao temeljni opći akt Zavoda, treba nakon donošenja objaviti u \"Narodnim novinama\" i na internetskoj stranici Zavoda te da se u tom smislu dopuni članak 64. nacrta Statuta.\n\nIsto tako predlažem da se izmjeni prvi stavak u članku 64. nacrta akta tako da tekst prve rečenice glasi: \"Ovaj Statut stupa na snagu dan nakon objave na oglasnoj ploči Zavoda, a isti će se javno objaviti u \"Narodnim novinama\" i na internetskoj stranici Zavoda.\n\nObrazloženje:  \nU više svojih odluka Ustavni sud RH zauzeo je jasno stajalište da opći akti izuzetno mogu stupiti na snagu dan nakon objave, a nikako na sam dan objave jer bi to značilo da se isti mora staviti na oglasnu ploču u 00,00 sati radnog dana kada se isti objavljuje, a što je u praksi radi radnog vremena Zavoda praktično neizvedivo i isto nije u suglasnosti sa pravnim stajalištem Ustavnog suda RH.","Prihvaćen","Članak 64. stavak 1. mijenja se i sada glasi: \n„Ovaj Statut stupa na snagu danom objave u \"Narodnim novinama\", mrežnoj stranici te na oglasnoj ploči Zavoda.“"]